नयी दिल्ली -- अल्पसंख्यक मामलों का मंत्रालय, संस्कृति मंत्रालय और परजोर फाउंडेशन के साथ मिलकर ‘हमारी धरोहर’ योजना के अंतर्गत 19 मार्च से 27 मार्च, 2016 तक शहर के प्रमुख सांस्कृतिक संस्थानों में एक सांस्कृतिक कार्यक्रम ‘द एवरलास्टिंग फ्लेम इंटरनेशनल प्रोग्राम’ की मेजबानी करेगा। 19 मार्च से शुरू होने वाला यह कार्यक्रम बेहद कम जनसंख्या वाले अल्पसंख्यक पारसी समुदाय के इतिहास, आस्था, परंपराओं और उनके योगदान का आयोजन है। पारसी समुदाय का उनकी जनसंख्या की तुलना में योगदान काफी ज्यादा है। कार्यक्रम के अंतर्गत दो महीने से ज्यादा अवधि में कई सांस्कृतिक कार्यक्रमों का आयोजन किया जाएगा। जिसमें वैश्विक संस्कृति, दर्शन और कला में जरथुस्त्र पंथ और पारसियों के योगदान से जुड़ा हर तत्व मौजूद होगा।